CELEX: 62014TN0327
Language: fi
Date: 2014-05-13 00:00:00
Title: Asia T-327/14: Kanne 13.5.2014 – Compagnie des Fromages & Richesmonts v. SMHV – Grupo Lactalis Iberia (punavalkoinen ruutukuvio)

21.7.2014   
            
            
               FI
            
            
               Euroopan unionin virallinen lehti
            
            
               C 235/28
            
         Kanne 13.5.2014 – Compagnie des Fromages & Richesmonts v. SMHV – Grupo Lactalis Iberia (punavalkoinen ruutukuvio)
   (Asia T-327/14)
   2014/C 235/38
   Kannekirjelmän kieli: ranska
   
      Asianosaiset
   
   
      Kantaja: Compagnie des Fromages & Richesmonts (Puteaux, Ranska) (edustajat: asianajajat T. Mollet-Vieville ja T. Cuche)
   
      Vastaaja: sisämarkkinoiden harmonisointivirasto (tavaramerkit ja mallit)
   
      Vastapuoli valituslautakunnassa: Grupo Lactalis Iberia, SA (Madrid, Espanja)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että yhteisön tavaramerkkiä N:o 6 059 687 voidaan pätevästi käyttää juustojen yksilöimiseen
            
         
               —
            
            
               tämän seurauksena kumoamaan sisämarkkinoiden harmonisointiviraston neljännen valituslautakunnan 3.3.2014 tekemän päätöksen kokonaisuudessaan siltä osin kuin siinä julistetaan yhteisön tavaramerkki N:o 6 059 687 mitättömäksi
            
         
               —
            
            
               toissijaisesti kumoamaan sisämarkkinoiden harmonisointiviraston neljännen valituslautakunnan 3.3.2014 tekemän päätöksen kokonaisuudessaan siltä osin kuin siinä julistetaan yhteisön tavaramerkki N:o 6 059 687 mitättömäksi juustojen yksilöimisen osalta
            
         
               —
            
            
               velvoittamaan sisämarkkinoiden harmonisointiviraston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   
      Rekisteröity yhteisön tavaramerkki, jonka mitättömäksi julistamista on vaadittu: Punavalkoista ruutukuviota esittävä kuviomerkki luokan 29 tavaroille ja palveluille – yhteisön tavaramerkki N:o 6 059 687
   
      Yhteisön tavaramerkin haltija: Kantaja
   
      Yhteisön tavaramerkin mitättömäksi julistamista koskevan vaatimuksen esittäjä: Grupo Lactalis Iberia, SA
   
      Mitättömäksi julistamista koskevan vaatimuksen perustelut: Asetuksen N:o 207/2009 52 artiklan 1 kohdan a alakohdan, luettuna yhdessä saman asetuksen 7 artiklan 1 kohdan b, c ja d alakohdan kanssa, mukaiset ehdottomat perusteet
   
      Mitättömyysosaston ratkaisu: Mitättömäksi julistamista koskeva vaatimus hylättiin
   
      Valituslautakunnan ratkaisu: Mitättömyysosaston päätös kumottiin ja kyseinen tavaramerkki julistettiin mitättömäksi
   
      Kanneperusteet: Valituslautakunta teki tosiseikkoja ja oikeudellisia seikkoja koskevia virheitä (asetuksen N:o 207/2009 7 artiklan 1 kohdan b ja c alakohdan ja saman asetuksen 52 artiklan 1 kohdan a alakohdan virheellinen soveltaminen).